ഇന്ത്യൻ പരമ്പയ്ക്കൊരുങ്ങുന്ന ഓസ്ട്രേലിയൻ ടീമിന് ഉപദേശവുമായി മുൻ നായകൻ മൈക്കൽ ക്ലാർക്ക് . ഓസ്ട്രേലിയൻ ടീമിന് ഇന്ത്യയിൽ നന്നായി കളിക്കാനായേക്കും . എന്നാൽ അവരെ തോല്പിക്കുക എളുപ്പമായിരിക്കില്ലെന്ന് ക്ലാർക്ക് പറയുന്നു . ഇന്ത്യ എക്കാലത്തും അവരുടെ നാട്ടിൽ കരുത്തരാമെന്നും മുൻ നായകൻ ചൂണ്ടിക്കാട്ടി . തുടർച്ചയായ ഒമ്പത് ടെസ്റ്റ് വിജയങ്ങളുമായി കുതിക്കുകയാണ് ടീം ഇന്ത്യ . ശ്രീലങ്കയെ അവരുടെ നാട്ടിൽ 3 - 0ന് കോലിയും സംഘവും വൈറ്റ് വാഷ് ചെയ്തിരുന്നു . കോലി ടീമിനെ നന്നായി നയിക്കുന്നതായും ക്ലാർക്ക് അഭിപ്രായപ്പെട്ടു . നിലവിലെ ഇന്ത്യ മികച്ച ഫോമിലാണെന്ന് മുൻ നായകൻ പറഞ്ഞു . ഇന്ത്യ ഏകദിനത്തിൽ ഒന്നാം സ്ഥാനം നിലനിർത്തുമെന്നാണ് ക്ലാർക്കിൻറെ നിരീക്ഷണം . നിർണ്ണായക വിക്കറ്റുകൾ നേടുന്ന ഓഫ് സ്പിന്നർ രവിചന്ദ്ര അശ്വിനായിരിക്കും ഇന്ത്യയുടെ മുഖ്യ ആയുധമെന്നും ക്ലർക്ക് മുന്നറിയിപ്പ് നല്കുന്നു . അശ്വിൻ ഏത് പിച്ചിലും മികച്ച ബോളറാണെന്ന് മൈക്കൽ ക്ലർക്ക് വിലയിരുത്തി .